John Herschel

Sir John Frederick William Herschel, esimene baronet (7. märts 1792 Slough, Buckinghamshire – 11. mai 1871 Collingwood, Kent) oli inglise astronoom, matemaatik ja keemik. 

Ta oli astronoom William Herscheli poeg, kes jätkas ja laiendas isa teadustööd, eriti just tähtede ja udukogude vaatlemise valdkonnas.  John Herschel. Britannica 2025. Vaadatud 3. aprillil 2025.

 Elulugu  
pisi|Herschelite vapp
Pärast õpinguid Dr Grettoni koolis Hitchamis saadeti John Herschel kaheksa-aastaselt Etoni Kolledžisse, kus teda kiusati. John eemaldati koolist. Lisaks õpingutele Cleweris ja Hitchamis andis Johnile ülikooli ettevalmistusteks matemaatikas koduõpetust eraõpetaja Mr Rogers.  John Frederick William Herschel. MacTutor. J J O´Connor, E F Robertson 1999. Vaadatud 3. aprillil 2025. 1809. aastal astus ta Cambridge'i Ülikooli, kus ta tutvus matemaatikute Charles Babbage'i ja George Peacockiga. Koos asutasid nad 1812. aastal Cambridge'i Analüütilise Seltsi, mille eesmärk oli tutvustada kontinentaalseid matemaatilisi meetodeid Inglismaal. Johni andeid märgati kiiresti, 1813. aastal saavutas ta ülikooli matemaatikaeksamil esikoha. 

Pärast lõpetamist sai Herschel Smithi preemia ja temast sai St John's College'i liige. 1813. aastal valiti ta ka Londoni Kuningliku Seltsi liikmeks, pärast seda, kui ta oli avaldanud matemaatilise artikli. Kuigi Analüütilise Seltsi tegevus lõppes, jätkas Herschel matemaatika uurimist, keskendudes algebrale ja trigonomeetrilistele seeriatele. 

Juba enne 1820. aastat hakkas Herscheli huvi teiste valdkondade vastu häirima tema matemaatikaalast uurimistööd. Pärast lõpetamist otsustas ta astuda õigusteaduse valdkonda, mitte liituda kirikuga, nagu soovis tema isa. 1814. aasta veebruaris asus ta Londonisse koolitust saama, kuid vaid 18 kuu pärast loobus õigusteaduse õpingutest ja naasis Cambridge'i, et tegutseda matemaatikaõpetajana ja eksamineerijana. 

1816. aastal lahkus John taas Cambridge'ist, et aidata oma tuntud isa astronoomilistes teadusuuringutes. Isa juhendamisel sai ta väärtuslikku kogemust suurte teleskoopide ehitamises ja kasutamises, mis andis aluse tema edasistele saavutustele. 1820. aastal oli ta üks Kuningliku Astronoomia Seltsi asutajatest. Hilisemal eluperioodil andis John olulisi panuseid keemiasse, optikasse ja eelkõige matemaatikasse, mille eest sai 1821. aastal Kuningliku Seltsi Copley medali. John Herschel on maetud Westminster Abbeysse. 

 Teadustöö ja saavutused 
 Astronoomia 
John Herscheli esimene suurem töö astronoomia valdkonnas oli oma isa poolt kaardistatud kahekordsete tähtede kordusvaatlus. Nende tähtede liikumine pakkus võimalust uurida universumis toimivaid gravitatsioonijõude. James Southiga koostöös valminud ja avaldatud kataloog tõi neile Kuningliku Astronoomia Seltsi kuldmedali ja 1825. aastal Pariisi Teaduste Akadeemia Lalande’i preemia.

Herscheli teadustöö Lõuna-Aafrikas oli tema karjääri oluline etapp. John plaanis sõita lõunapoolkerale, et uurida neid taevaobjekte, mis olid Inglismaal nähtamatud. Lõuna-Aafrika taevas pakkus vaatlustingimusi, mis võimaldasid tal teha kiireid teaduslikke edusamme. Nelja aasta jooksul, mis Herschel Lõuna-Aafrikas viibis, suutis ta kaardistada 68 948 tähe asukoha ning koostada ulatuslikud kataloogid udukogudest ja kahekordsetest tähtedest. Samuti kirjeldas ta üksikasjalikult Suurt Udukogu Orionis ja Magellani pilvi (kaht galaktikat, mida saab parimal viisil vaadelda vaid lõunapoolkeralt). Ta jälgis ka Halley komeeti ja Saturni satelliite. Lisaks viis ta läbi päikeseplekkide uuringuid ja mõõtis päikesekiirgust, andes sellega olulise panuse astrofüüsika arengusse. 1838. aastal naasis ta kodumaale ja sai baronetiks, olles teadusmaailmas kõrgelt tunnustatud. 

 Keemia ja fotograafia 
1819. aastal avastas Herschel naatriumtiosulfaadi toime hõbeühendite suhtes, mis viis "hüpo" (fikseeriva lahuse, mis eemaldab valguse eest tundlikud hõbeühendid) kasutamiseni fotograafias. Samuti leiutas Herschel ka fotograafilise protsessi kasutades sensibiliseeritud paberit. Herschel tõi fotograafiasse sellised üldtuntud mõisted nagu "fotograafia", "positiiv" ja "negatiiv". 

 Isiklikku 
1829. aastal abiellus ta Margaret Brodie Stewartiga. Nad said kolm poega ja üheksa tütart. Nende vanimast pojast sai Sir William Jamesi kohtunik, kes töötas välja sõrmejälgede tuvastamise meetodi. John F. W. Herschel. Westminster Abbey. Vaadatud 3. aprillil 2025.

 Viited 

Kategooria:Suurbritannia teadlased
Kategooria:Sündinud 1792
Kategooria:Surnud 1871